61982C0192
ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ GERHARD REISCHL
ΠΟΥ ΑΝΑΠΤΫΧΘΗΚΑΝ ΣΤΙΣ 24 ΜΑΡΤΊΟΥ 1983 (
1
)
Κύριε πρόεόρε,
Κύριοι δικαστές,
Το ιστορικό της διαφοράς που οδήγησε στην υποβολή αιτήσεως για την έκδοση προδικαστικής αποφάσεως όσον αφορά ζήτημα δασμολογικής κατατάξεως, είναι το ακόλουθο:
Η εταιρεία Kaffee-Contor Bremen GmbH & Co. KG, με έδρα τη Βρέμη, προσφεύγουσα στην κύρια δίκη, εισήγαγε το 1980 20000«κουτιά για κοσμήματα» από την Ταϋ-λάνδη, τα εκτελώνισε ως μέσα συσκευασίας, κουτιά και παρόμοια είδη από πλαστική ύλη της κλάσεως 39.07 Β V δ) του κοινού δασμολογίου και τα έδεσε σε ελεύθέρη κυκλοφορία. Αυτά τα κουτιά για κοσμήματα ήταν δοχεία διαστάσεων 9,4 x 7,6 x 3,4 cm, τα οποία χρησιμοποιούνται συνήθως ως κοσμηματοθήκη για την παρουσίαση αντικειμένων προς πώληση και για τη φύλαξη κοσμημάτων. Τα κουτιά, τα οποία φέρουν σκέπασμα, είναι από πολυστυρόλη η οποία κατασκευάζεται με σύστημα χυτεύσεως με έγχυση και επικαλύπτονται εξωτερικά πλήρως με επιχρυ-σμένο χαρτί. Το σκέπασμα φέρει εσωτερικώς επένδυση από ύφασμα, ενώ τον πυθμένα καλύπτει ένα μικρό μαξιλάρι από βελούδο. Η προσφεύγουσα συνέταξε την τελωνειακή της δήλωση με την ιδέα ότι τα εν λόγω κουτιά για κοσμήματα μπορούσαν να εισαχθούν ατελώς λόγω προτιμήσεως. Κατά τον έλεγχο της τελωνειακής δηλώσεως, το αρμόδιο Hauptzollamt (κεντρικό τελωνείο) της Βρέμης, βάσει πραγματογνωμοσύνης του Zollehranstalt (Κέντρου Εκπαιδεύσεως επί Δασμολογικών Θεμάτων) της Βρέμης, κατέληξε στο συμπέρασμα ότι τα εν λόγω δοχεία έπρεπε να καταταγούν στην κλάση 42.02 Β του κοινού δασμολογίου και με διορθωτική απόφαση της 10ης Σεπτεμβρίου 1980 ζήτησε τη συμπληρωματική καταβολή 2549,90 γερμανικών μάρκων ως δασμού. Η εν λόγω δασμολογική κλάση περιλαμβάνει μεταξύ άλλων θήκες ή κουτιά για κοσμήματα και παρόμοια δοχεία από δέρμα φυσικό ή τεχνητό, από βουλκανισμένη κυτταρίνη, από φύλλα τεχνητών πλαστικών υλών, από χαρτόνι ή ύφασμα, προβλέπει δε διαφορετικό ύψος δασμού αναλόγως του αν τα δοχεία αυτά είναι α) από φύλλα τεχνητών υλών ή β) από άλλες ύλες. Όπως στην προηγούμενη διοικητική ένσταση της, η προσφεύγουσα υποστηρίζει επίσης στην προσφυγή της κατά της ανωτέρω αποφάσεως ότι τα επίμαχα κουτιά δεν υπάγονται στην κλάση 42.02, αλλά στην κλάση 39.07 του κοινού δασμολογίου, γιατί είναι απλώς επικαλυμμένα με χαρτί που φέρει επίχριση, το οποίο ως ύλη επικαλύψεως δεν είναι δυνατό να εξομοιωθεί με χαρτόνι. Αλλά στις ύλες επικαλύψεως που απαριθμούνται στη δασμολογική κλάση 42.02 περιλαμβάνεται μόνο το χαρτόνι και όχι το χαρτί αυτές δε οι δύο ύλες επικαλύψεως διακρίνονται μεταξύ τους ιδίως βάσει του βάρους ανά τετραγωνικό μέτρο.
Το Hauptzollamt, καθού στην κύρια δίκη, υποστηρίζει αντίθετα ότι τα επίμαχα κουτιά περιλαμβάνονται στα εμπορεύματα που υπάγονται στην κλάση 42.02 του κοινού δασμολογίου, δεδομένου ότι η επικάλυψη από επιχρισμένο χαρτί προσδίδει σε αυτά τη χαρακτηριστική όψη τους. Δεν έχει εν προκειμένω σημασία το ανά τετραγωνικό μέτρο βάρος του χαρτονιού, γιατί ένα κουτί επικαλυμμένο ακόμη και με χαρτί υπάγεται στην κλάση 42.02 και όχι στην κλάση 39.07 του κοινού δασμολογίου, η οποία περιλαμβάνει μόνο κουτιά των οποίων η εξωτερική επιφάνεια αποτελείται από πλαστική ύλη.
Το τμήμα II του Finanzgericht της Βρέμης, το οποίο επελήφθη της διαφοράς, ανέβαλε για το λόγο αυτό την έκδοση οριστικής αποφάσεως και υπέβαλε στο Δικαστήριο, σύμφωνα με το άρθρο 177 της συνθήκης ΕΟΚ, το ακόλουθο ερώτημα προς έκδοση προδικαστικής αποφάσεως:
«Κουτιά για κοσμήματα από πολυστυρόλη, τα οποία φέρουν σκέπασμα και είναι εξωτερικά πλήρως επικαλυμμένα με χαρτί που φέρει επίχριση από βερνίκι (λάκκα), υπάγονται ως “κυτία διά κοσμήματα και παρόμοια είδη” στη διάκριση 42.02 Β του κοινού δασμολογίου, ή ως “τεχνουργήματα εκ τεχνητής πλαστικής ύλης” στη διάκριση 39.07 Β V δ) του κοινού δασμολογίου;»
Επί του ζητήματος αυτού παρατηρώ τα ακόλουθα:
Σύμφωνα με το σημείο 3, στοιχείο α, των γενικών κανόνων για την ερμηνεία της ονοματολογίας του κοινού δασμολογίου, η δασμολογική κλάση με την πιο εξειδικευμένη περιγραφή εμπορευμάτων προηγείται της κλάσεως που περιλαμβάνει γενικότερη περιγραφή. Εφόσον οι θήκες ή κουτιά για κοσμήματα κατονομάζονται ρητά στη δασμολογική κλάση 42.02, πρέπει κατά συνέπεια να εξεταστεί καταρχάς αν τα επίμαχα εμπορεύματα, τα οποία αναμφισβήτητα πρέπει να θεωρηθούν ως κουτιά για κοσμήματα ή παρόμοια είδη, μπορούν να υπαχθούν στην εν λόγω δασμολογική κλάση. Σε περίπτωση καταφατικής απαντήσεως, διαπιστώνεται συγχρόνως — σύμφωνα με το σημείο 1, στοιχείο δ, των επεξηγματικών σημειώσεων του κεφαλαίου 39 του κοινού δασμολογίου και σύμφωνα με το σημείο 1, στοιχείο ζ, των επεξηγηματικών σημειώσεων του κεφαλαίου 48, που έχει ως αντικείμενο τη δασμολογική κατάταξη εμπορευμάτων από χαρτί — ότι τα ανωτέρω κεφάλαια δεν εφαρμόζονται στα εμπορεύματα της δασμολογικής κλάσεως 42.02.
Κατά την άποψη τόσο της Επιτροπής όσο και της προσφεύγουσας στην κύρια δίκη, η δασμολογική κλάση 42.02 περιλαμβάνει τέτοια κουτιά από τεχνητή πλαστική ύλη μόνον αν αυτά επικαλύπτονται με μία από τις ύλες που απαριθμούνται στην περιγραφή των εμπορευμάτων της εν λόγω κλάσεως και οι οποίες προσδίδουν σε αυτά τον ουσιώδη χαρακτήρα τους. Στις εν λόγω ύλες επικαλύψεως όμως απαριθμείται μόνο το χαρτόνι και όχι το χαρτί. Βάσει της στατιστικής σημειώσεως που περιλαμβάνεται στη Nimexe (κανονισμός 3062/79 της Επιτροπής, της 20ής Δεκεμβρίου 1979, ΕΕ ειδ. έκδ., 22 Δεκεμβρίου 1980) και της γνώμης που επικρατεί στην οικεία βιβλιογραφία, τα εμπορεύματα με βάρος 225 γραμμάρια ή περισσότερο ανά τετραγωνικό μέτρο θεωρούνται ως χαρτόνι, ενώ τα προϊόντα με βάρος λιγότερο από 225 γραμμάρια ανά τετραγωνικό μέτρο θεωρούνται ως χαρτί. Το επιχρισμένο χαρτί με το οποίο επικαλύπτονται τα κουτιά για κοσμήματα, το οποίο έχει βάρος 185 γραμμάρια ανά τετραγωνικό μέτρο, δεν μπορεί συνεπώς να θεωρηθεί ως χαρτόνι κατά την έννοια της δασμολογικής κλάσεως 42.02. Η προσφεύγουσα στην κύρια δίκη καταλήγει επομένως στο συμπέρασμα ότι τα επίμαχα κουτιά για κοσμήματα υπάγονται ως δοχεία από τεχνητή πλαστική ύλη στη δασμολογική διάκριση 39.07 Β V δ), ενώ, κατά την άποψη της Επιτροπής, το σταθερό σώμα από τεχνητή πλαστική ύλη των εν λόγω δοχείων δεν προσδίδει σε αυτά τον ουσιώδη χαρακτήρα τους και για το λόγο αυτό τα κουτιά για κοσμήματα πρέπει να καταταγούν στη δασμολογική διάκριση 48.16 Α («κυτία, σάκκοι και έτεραι συσκευασίαι, εκ χάρτου ή χαρτονιού»). Δεν συμμερίζομαι την άποψη των δύο εν λόγω διαδίκων. Πρέπει καταρχάς να υπομνηστεί σχετικά ότι σύμφωνα με το σημείο 3, στοιχείο β, των γενικών κανόνων για την ερμηνεία της ονοματολογίας του κοινού δασμολογίου, εμπορεύματα που αποτελούνται από διάφορες ουσίες ή συστατικά μέρη πρέπει να κατατάσσονται βάσει της ουσίας ή του σνστατικον μέρους που προσδίδει σε αυρά τον ουσιώδη χαρακτήρα τους. Όπως όμως ορθά τονίζει η Επιτροπή, το σταθερό σώμα από πολυστυ-ρόλη δεν είναι δυνατό να θεωρηθεί ως το συστατικό μέρος που προσδίδει στο εμπόρευμα τον ουσιώδη χαρακτήρα του, έστω και αν είναι καθοριστικό για τη μορφή του εμπορεύματος, δεδομένου ότι καλύπτεται πλήρως από την ύλη επικαλύψεως. Το σταθερό σώμα από πολυστυρόλη δεν είναι επομένως ορατό και θα μπορούσε εύκολα να αντικατασταθεί από άλλες ουσίες, όπως πχ. ξύλο ή μέταλλο. Κατά συνέπεια, είναι ορθότερο να θεωρηθεί ως συστατικό μέρος που προσδίδει στο εμπόρευμα τον ουσιώδη χαρακτήρα του μόνο το επικάλυμμα, δηλαδή το επιχρισμένο χαρτί.
Η άποψη αυτή βρίσκει έρεισμα ιδίως στις επεξηγηματικές σημειώσεις της ονοματολογίας του Συμβουλίου τελωνειακής συνεργασίας (ΟΣΤΣ) όσον αφορά τη δασμολογική κλάση 42.02, σύμφωνα με τις οποίες «τα είδη από ξύλο, μέταλλο, κλπ. κατατάσσονται στην εν λόγω δασμολογική κλάση εφόσον επικαλύπτονται εξωτερικά, πλήρως ή κατά το μεγαλύτερο μέρος, με μία από τις ανωτέρω αναφερόμενες ύλες».
Έτσι τίθεται περαιτέρω το ερώτημα, αν τα κουτιά δεν μπορούν να καταταγούν στη δασμολογική κλάση 42.02 για το λόγο ότι στις εκεί απαριθμούμενες ύλες επικαλύψεως αναφέρεται μόνο το χαρτόνι και όχι το χαρτί. Επί του σημείου αυτού δεν μπορώ να συμμεριστώ την άποψη ούτε της προσφεύγουσας στην κύρια δίκη ούτε της Επιτροπής, οι οποίες, από το γεγονός ότι το χαρτί και το χαρτόνι αναφέρονται χωριστά στο κοινό δασμολόγιο, συνάγουν ότι στη δασμολογική κλάση 42.02 είναι δυνατό να περιληφθεί μόνο το χαρτόνι ως ύλη ικανή να προσδώσει σε εμπόρευμα τον ουσιώδη χαρακτήρα του. Πρέπει αντίθετα να τονιστεί ότι ούτε το κοινό δασμολόγιο ούτε οι επεξηγηματικές σημειώσεις της ονοματολογίας του Συμβουλίου τελωνειακής συνεργασίας περιλαμβάνουν κριτήριο για τη διάκριση μεταξύ χαρτιού και χαρτονιού, αμφότερα δε τα εμπορεύματα κατατάσσονται στο κεφάλαιο 48 του κοινού δασμολογίου στην ίδια κλάση. Το γεγονός ότι στη δασμολογική κλάση 42.02 αναφέρεται μόνο το χαρτόνι είναι δυνατό να οφείλεται στο ότι η απαρίθμηση περιλαμβάνει μόνο τις ύλες οι οποίες χρησιμοποιούνται συνήθως και κυρίως κατά την κατασκευή των εκεί αναφερόμενων ειδών. Οι όλες αυτές πρέπει να παρέχουν στα εν λόγω αντικείμενα μια ορισμένη διάρκεια και ανθεκτικότητα, η οποία δεν εξασφαλίζεται με το χαρτί. Το γεγονός ότι το χαρτί, το οποίο σύμφωνα με την οικεία βιβλιογραφία, τη συναλλακτική αντίληψη και την περιλαμβανόμενη στη Nimexe στατιστική σημείωση διακρίνεται από το χαρτόνι μόνο βάσει του βάρους ανά τετραγωνικό μέτρο, δεν αναφέρεται ως όλη επικαλύψεως στη δασμολογική κλάση 42.02, οφείλεται μάλλον στο ότι η δυνατότητα χρήσεώς του φαίνεται από ό,τι έχουμε ακούσει ότι είναι περιορισμένη για τεχνητούς λόγους.
Όταν όμως το χαρτί χρησιμοποιείται ως ύλη επικαλύψεως, γίνεται ουσία ικανή να προσδώσει τον ουσιώδη χαρακτήρα τους στα προς κατάταξη κουτιά για κοσμήματα και δεν είναι πλέον δυνατό να διακριθεί από το χαρτόνι. Το βάρος ανά τετραγωνικό μέτρο, το οποίο μπορεί να βρεθεί μόνο αφού καταστραφεί το επικάλυμμα και αφού αφαιρεθούν οι ουσίες συγκολλήσεως και επιχρίσεως, δεν μπορεί κατά την άποψη μου να είναι καθοριστικό στην προκειμένη περίπτωση. Εν προκειμένω πρέπει να ισχύσει ό,τι ισχύει για τα υφάσματα που αναφέρονται στην εν λόγω δασμολογική κλάση, για τα οποία το βάρος ανά τετραγωνικό μέτρο δεν παίζει επίσης κανένα ρόλο.
Βάσει των ανωτέρω σκέψεων, προτείνω συνεπώς να δοθεί η ακόλουθη απάντηση στο υποβληθέν ερώτημα:
Κουτιά για κοσμήματα από πολυστυρόλη, τα οποία φέρουν σκέπασμα και είναι εξωτερικά πλήρως επικαλυμμένα με χαρτί που φέρει επίχριση από βερνίκι (λάκκα), υπάγονται ως «κυτία διά κοσμήματα και παρόμοια είδη» στη διάκριση 42.02 Β του κοινού δασμολογίου.
(
1
)	Μετάφραση από τα γερμανικά.